ราชสันตติวงศ์ในสมเด็จพระราชินีนาถวิกตอเรีย
พระราชโอรส-ธิดา และพระราชนัดดาในสมเด็จพระราชินีนาถวิกตอเรียและเจ้าชายอัลเบิร์ต > เจ้าหญิงอลิซ

เจ้าหญิงอลิซ (อลิซ ม็อด แมรี) เป็นพระราชธิดาพระองค์ที่สองในสมเด็จพระราชินีนาถวิกตอเรียและเจ้าชายอัลเบิร์ต พระราชสวามี ประสูติเมื่อวันที่ 25 เมษายน พ.ศ. 2386 และสิ้นพระชนม์เมื่อวันที่ 14 ธันวาคม พ.ศ. 2421 ซึ่งเป็นวันเดียวกันกับการสิ้นพระชนม์ของเจ้าชายอัลเบิร์ตเมื่อสิบเจ็ดปีก่อน พระองค์อภิเษกสมรสเมื่อวันที่ 1 กรกฎาคม พ.ศ. 2405 กับ เจ้าชายลุดวิกแห่งเฮสส์และไรน์ (ฟรีดริช วิลเฮล์ม ลุดวิก คาร์ล; 12 กันยายน พ.ศ. 2380 - 13 มีนาคม พ.ศ. 2435 พระโอรสในเจ้าชายคาร์ลแห่งเฮสส์และไรน์ และเจ้าหญิงเอลิซาเบธแห่งปรัสเซีย ต่อมาได้สืบราชบัลลังก์เป็นแกรนด์ดยุกแห่งเฮสส์และไรน์ เมื่อวันที่ 13 มิถุนายน พ.ศ. 2420) และมีพระโอรส 2 พระองค์ (พระองค์หนึ่งสิ้นพระชนม์ตั้งแต่ยังทรงพระเยาว์) พระธิดา 5 พระองค์ พระภาคิไนย 9 พระองค์ (พระองค์หนึ่งสิ้นพระชนม์ในพระครรภ์) และพระภาติกา 7 พระองค์
เจ้าหญิงอลิกซ์แห่งเฮสส์และไรน์ พระธิดาพระองค์ที่หกในเจ้าหญิงอลิซและแกรนด์ดยุกลุดวิกแห่งเฮสส์และไรน์ และพระราชนัดดาในสมเด็จพระราชินีนาถวิกตอเรีย ดำรงพระราชอิสริยยศเป็นสมเด็จพระจักรพรรดินีแห่งรัสเซีย เมื่ออภิเษกสมรสกับสมเด็จพระจักรพรรดินิโคลาสที่ 2 แห่งรัสเซีย เมื่อในวันที่ 26 พฤศจิกายน พ.ศ. 2437 ณ กรุงเซนต์ปีเตอร์สเบิร์ก ประเทศรัสเซีย พระองค์ทรงเป็นพาหะของโรคฮีโมฟิเลียและได้นำพันธุกรรมบกพร่องเข้าไปสู่ราชวงศ์โรมานอฟของรัสเซีย โดยส่งผ่านโรคไปยังพระโอรสเพียงพระองค์เดียวคือ แกรนด์ดยุกอเล็กซิส มกุฎราชกุมารแห่งรัสเซีย และเป็นหนึ่งในปัจจัยสำคัญซึ่งทำให้เกิดการล่มสลายของจักรวรรดิรัสเซียในช่วงการปฏิวัติรัสเซียเมื่อปี พ.ศ. 2460
สมเด็จพระราชินีนาถวิกตอเรีย → เจ้าหญิงอลิซ → สมเด็จพระจักรพรรดินีอเล็กซานดรา (เจ้าหญิงอลิกซ์แห่งเฮสส์และไรน์)
เจ้าชายแอร์นส์ ลุดวิก แกรนด์ดยุกแห่งเฮสส์และไรน์ พระโอรสในเจ้าหญิงอลิซและพระราชนัดดาในสมเด็จพระราชินีนาถวิกตอเรียอีกพระองค์หนึ่ง  อภิเษกสมรสในปี พ.ศ. 2437 กับ เจ้าหญิงวิกตอเรีย เมลิตาแห่งเอดินบะระ พระญาติชั้นที่หนึ่งฝ่ายพระมารดา ซึ่งเป็นพระธิดาในเจ้าชายอัลเฟรด ดยุกแห่งเอดินบะระ พระอนุชาในเจ้าหญิงอลิซ แต่ได้หย่าร้างกันในปี พ.ศ. 2444
สมเด็จพระราชินีนาถวิกตอเรีย → เจ้าหญิงอลิซ → เจ้าชายแอร์นส์ ลุดวิก แกรนด์ดยุกแห่งเฮสส์และไรน์
สมเด็จพระราชินีนาถวิกตอเรีย → เจ้าชายอัลเฟรด → เจ้าหญิงวิกตอเรีย เมลิตา
| 0 | 1 | 2 | 3 | 4 |
| --- | --- | --- | --- | --- |
การอภิเษกสมรสระหว่างเจ้าหญิงอลิซและเจ้าชายลุดวิกที่ 4 แกรนด์ดยุกแห่งเฮสส์และไรน์
|   | พระนาม | ประสูติ | สิ้นพระชนม์ | รายละเอียด |
|  | เจ้าหญิงอลิซ | 25 เมษายน พ.ศ. 2386 พระราชวังบักกิงแฮม เวสต์มินส์เตอร์  (กรุงลอนดอน) | 14 ธันวาคม พ.ศ. 2421 พระราชวังใหม่ ดาร์มชตัดท์  รัฐเฮสส์ (เยอรมนี) | อภิเษกสมรส 1 กรกฎาคม พ.ศ. 2405  (หกเดือนหลังจากการสิ้นพระชนม์ของเจ้าชายอัลเบิร์ต)  ณ ห้องเสวยพระกระยาหาร ตำหนักออสบอร์น  เมืองอีสต์โควส์ เกาะไว้ท์ (ประเทศอังกฤษ)    พระโอรส 2 พระองค์ และ พระธิดา 5 พระองค์   (รวมถึง อเล็กซานดรา เฟโอโดรอฟนา จักรพรรดินีองค์สุดท้ายแห่งรัสเซีย)   พระภาคิไนย 9 พระองค์  (พระองค์หนึ่งสิ้นพระชนม์ในพระครรภ์)  และ พระภาติกา 7 พระองค์   (รวมถึง สมเด็จพระราชินีหลุยส์แห่งสวีเดน และ   เอิร์ลเมานต์แบ็ทแตนแห่งพม่า อุปราชพระองค์สุดท้ายแห่งอินเดีย)   เจ้าชายหลุยส์ ทรงดำรงพระอิสริยยศเป็นแกรนด์ดยุกแห่งเฮสส์และไรน์  ในวันที่ 13 มิถุนายน พ.ศ. 2420 ก่อนการสิ้นพระชนม์ของเจ้าหญิงอลิซ เป็นเวลาเกือบสองปี |
|  | เจ้าชายลุดวิกแห่งเฮสส์  ต่อมา เจ้าชายลุดวิกแกรนด์ดยุกแห่งเฮสส์และไรน์ | 12 กันยายน   พ.ศ. 2380  ดาร์มชตัดท์ รัฐเฮสส์ | 13 มีนาคม   พ.ศ. 2435  พระราชวังใหม่ ดาร์มชตัดท์  รัฐเฮสส์ | อภิเษกสมรส 1 กรกฎาคม พ.ศ. 2405  (หกเดือนหลังจากการสิ้นพระชนม์ของเจ้าชายอัลเบิร์ต)  ณ ห้องเสวยพระกระยาหาร ตำหนักออสบอร์น  เมืองอีสต์โควส์ เกาะไว้ท์ (ประเทศอังกฤษ)    พระโอรส 2 พระองค์ และ พระธิดา 5 พระองค์   (รวมถึง อเล็กซานดรา เฟโอโดรอฟนา จักรพรรดินีองค์สุดท้ายแห่งรัสเซีย)   พระภาคิไนย 9 พระองค์  (พระองค์หนึ่งสิ้นพระชนม์ในพระครรภ์)  และ พระภาติกา 7 พระองค์   (รวมถึง สมเด็จพระราชินีหลุยส์แห่งสวีเดน และ   เอิร์ลเมานต์แบ็ทแตนแห่งพม่า อุปราชพระองค์สุดท้ายแห่งอินเดีย)   เจ้าชายหลุยส์ ทรงดำรงพระอิสริยยศเป็นแกรนด์ดยุกแห่งเฮสส์และไรน์  ในวันที่ 13 มิถุนายน พ.ศ. 2420 ก่อนการสิ้นพระชนม์ของเจ้าหญิงอลิซ เป็นเวลาเกือบสองปี |